કોલકતાની નેશનલ મેડિકલ કોલેજમાં ભણેલા કેશવ બલિરામ હેડગેવાર બોમ્બ સંસ્કૃતિનું ફરજંદ હતા અને ક્રાંતિકારી ગુપ્ત સંસ્થા ‘અનુશીલન સમિતિ’ સાથે સંકળાયેલા ‘કોકેન’ નામધારી ક્રાંતિવીર ‘એનાટોમી’ના નામે કોલકતાથી વિદર્ભ-મધ્ય પ્રાંત લગી શસ્ત્રો લાવનાર બળવાખોર પ્રકૃતિના હતા. ડો. બી. એસ. મુંજે જેવા કોંગ્રેસી ક્રાંતિકારીમાંથી હિંદુ મહાસભાના અગ્રણી બનેલા સ્વજનના ઘરે બોમ્બ બનાવવાની પ્રવૃત્તિ કરવા ઉપરાંત પોલીસ ચોકી પર બોમ્બ ફેંકવા સુધીની ગુનાહિત લેખાયેલી બ્રિટિશ ઈંડિયાની પ્રવૃત્તિ સાથે સંકળાયેલા હતા.